OpenLLM-France/wikimedia huggingface dataset:
# Blanchard (Oklahoma)

Blanchard és una ciutat dels Estats Units a l'estat d'Oklahoma. Segons el cens del 2000 tenia 2.816 habitants.

## Demografia

Segons el cens del 2000, Blanchard tenia 2.816 habitants, 1.085 habitatges, i 818 famílies. La densitat de població era de 97,8 habitants per km².
Dels 1.085 habitatges en un 36,2% hi vivien nens de menys de 18 anys, en un 62% hi vivien parelles casades, en un 10,1% dones solteres, i en un 24,6% no eren unitats familiars. En el 22,8% dels habitatges hi vivien persones soles el 10,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3.
Per edats la població es repartia de la següent manera: un 27,5% tenia menys de 18 anys, un 7,7% entre 18 i 24, un 29,5% entre 25 i 44, un 21,5% de 45 a 60 i un 13,8% 65 anys o més.
L'edat mediana era de 36 anys. Per cada 100 dones de 18 o més anys hi havia 86,7 homes.
La renda mediana per habitatge era de 37.121 $ i la renda mediana per família de 43.028 $. Els homes tenien una renda mediana de 31.691 $ mentre que les dones 23.182 $. La renda per capita de la població era de 17.323 $. Entorn del 7,8% de les famílies i el 10,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Blanchard». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Blanchard». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Bodegraven

Bodegraven és un antic municipi de la província d'Holanda Meridional, al sud dels Països Baixos, es troba a banda i banda del riu Oude Rijn i a l'oest del poble de Nieuwerbrug.
L'1 de gener del 2009 tenia 19.475 habitants repartits sobre una superfície de 38,50 km² (dels quals 1,02 km² corresponen a aigua). Limita amb Nieuwkoop, Woerden, Reeuwijk, Boskoop, i Alphen aan den Rijn. L'1 de gener del 2011 es va fusionar amb Reeuwijk creant el nou municipi de Bodegraven-Reeuwijk, amb una ubicació estratègica de carreteres (A12 i la N11) i de la línia de tren Utrecht-Leiden (estació NS Bodegraven), fàcilment accessible des de les quatre ciutats principals d'Amsterdam, Utrecht, Rotterdam i La Haia.

## Nuclis de població

Meije i Nieuwerbrug.

## Referències

* 1 2 van Berkel, Gerald; Samplonius, Kees; Samplonius, Kees; Samplonius, Kees. Nederlandse plaatsnamen verklaard, 2018. Arxivat 2023-11-28 a Wayback Machine.
* ↑ «Werken bij Gemeente Bodegraven-Reeuwijk» (en neerlandès). [Consulta: 26 febrer 2023].
* ↑ «Bodegraven-Reeuwijk - Overheid in Zuid-Holland». [Consulta: 26 febrer 2023].

## Enllaços externs

* www.bodegraven.nl Arxivat 2002-09-26 a Wayback Machine.
* Municipi Bodegraven-Reeuwijk (neerlandès)
# Bodega Bay

Bodega Bay és una població dels Estats Units a l'estat de Califòrnia. Segons el cens del 2000 tenia 1.423 habitants.

## Demografia

Segons el cens del 2000, Bodega Bay tenia 1.423 habitants, 669 habitatges, i 432 famílies. La densitat de població era de 65,6 habitants per km².
Dels 669 habitatges en un 14,5% hi vivien nens de menys de 18 anys, en un 57,5% hi vivien parelles casades, en un 3,9% dones solteres, i en un 35,4% no eren unitats familiars. En el 27,2% dels habitatges hi vivien persones soles el 9,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,11 i el nombre mitjà de persones que vivien en cada família era de 2,47.
Per edats la població es repartia de la següent manera: un 12,7% tenia menys de 18 anys, un 6,2% entre 18 i 24, un 21,7% entre 25 i 44, un 36,5% de 45 a 60 i un 22,8% 65 anys o més.
L'edat mediana era de 51 anys. Per cada 100 dones de 18 o més anys hi havia 106,3 homes.
La renda mediana per habitatge era de 56.818 $ i la renda mediana per família de 60.750 $. Els homes tenien una renda mediana de 27.778 $ mentre que les dones 28.375 $. La renda per capita de la població era de 37.226 $. Entorn del 2% de les famílies i el 4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bodega Bay». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Bodega Bay». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Brookton (cràter)

Brookton és un cràter sobre la superfície de (951) Gaspra, situat amb el sistema de coordenades planetocèntriques a 27.7 ° de latitud nord i 103.3 ° de longitud est. Fa un diàmetre de 0.3 km. El nom va ser fet oficial per la UAI l'any 2003 i fa referència a un balnerari a Nova York, Estats Units d'Amèrica.

## Referències

* ↑ "Brookton (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Courbon, P.; Chabert, C.; Bosted, P.; Lindsley, K. Cave Books, Saint Louis. Atlas of the Great Caves of the World, 1989.
# Brookville

* No s'ha de confondre amb Brooksville.
«Brookville» té aquests significats:
* Brookville (Indiana)
* Brookville (Kansas)
* Brookville (Nova York)
* Brookville (Ohio)
* Brookville (Pennsilvània)
* Old Brookville, població dels Estats Units a l'estat de Nova York.
* Upper Brookville, població dels Estats Units a l'estat de Nova York.
* Brockville (Ontario), ciutat canadenca a l'est d'Ontario
# Broch de Gurness

El broch de Gurness (Broch of Gurness) és un broch, una fortificació antiga escocesa, construït entre 200 i 100 aC a les Illes Òrcades a uns 24 km al nord-oest de Kirkwall.

## Descripció

S'elevava a l'origen a 8 metres d'alçària. L'entrada s'obre a la sala principal, on es troba la llar rectangular. El doble mur de pedra seca li garanteix solidesa i estabilitat: les dues parets separades per un buit són enllaçades a intervals regulars per gruixudes pedres. Entre les dues espessors del mur, hi ha condicionades petites cel·les i una escala de cargol de pedra que porta al pis superior i després a la teulada. A la sala subterrània, a la qual s'accedeix per graons de pedra, hi ha una reserva d'aigua de font.
Hi ha petites cambres preparades al voltant del broch, en què es descobreix l'agençament interior: emplaçament de la llar central, prestatges condicionats als murs de pedra... El poble, que albergava una quarantena de famílies, està envoltat de tres fossats defensius alternant amb tres talussos.
La seva situació és estratègica: els vaixells que passaven per l'Eynhallow Sound, braç de mar entre Gurness i les illes de Rousay, Wyre i Eynhallow, no podien passar desapercebuts. Els pictes, en principi, i després els vikings, van emprar aquest indret: les recerques, posant al dia una casa picta (Shamrock House) i nombrosos objectes vikings que es troben avui al Museu de Tankerness House, a Kirkwall.
Aquí es van trobar peces d'una àmfora romana que dataven abans de l'any 60 dC, donant pes al registre que un "rei de les Òrcades" va presentar a l'emperador Claudi a Colchester l'any 43 dC.

## Referències

* ↑ Konstam, Angus. The Forts of Celtic Britain (en anglès). Bloomsbury Publishing, 2021-10-28, p. 57. ISBN 978-1-4728-5331-8.
* ↑ MacKie, Euan W. «Gurness and Midhowe brochs in Orkney: some problems of misinterpretation» (en anglès). Archaeological Journal, 151, 1, 01-01-1994, pàg. 98–157. DOI: 10.1080/00665983.1994.11078121. ISSN: 0066-5983.
* ↑ Graham-Campbell, James «'Danes . . . in this Country': discovering the Vikings in Scotland» (en anglès). Proceedings of the Society of Antiquaries of Scotland, 134, 30-11-2005, pàg. 201–239. DOI: 10.9750/PSAS.134.201.239. ISSN: 2056-743X.
* ↑ Moore, David W. The Other British Isles: A History of Shetland, Orkney, the Hebrides, Isle of Man, Anglesey, Scilly, Isle of Wight and the Channel Islands (en anglès). McFarland, 2015-06-08, p. 39. ISBN 978-0-7864-8924-4.
* ↑ Morris, Christopher D. The Birsay Bay Project: Volume 3 - The Brough of Birsay, Orkney: Investigations 1954-2014 (en anglès). Oxbow Books, 2021-06-23, p. 38. ISBN 978-1-78925-610-9.
* ↑ Sauer, Eberhard «The Roman invasion of Britain (AD 43) in imperial perspective: a response to Frere and Fulford» (en anglès). Oxford Journal of Archaeology, 21, 4, 01-11-2002, pàg. 333–363. DOI: 10.1111/1468-0092.00167. ISSN: 0262-5253.
# Brugnatel·lita

La brugnatel·lita és un mineral de la classe dels carbonats que pertany al grup de la hidrotalcita. Rep el seu nom en honor de Luigi Brugnatelli (1859-1928), professor de mineralogia de la Universitat de Pavia.

## Característiques

La brugnatel·lita és un carbonat de fórmula química Mg₆Fe$^{3+}$(CO₃)(OH)$_{13}$·4H₂O. Cristal·litza en el sistema hexagonal en forma d'escates hexagonals o trigonals diminutes que poden ser estriades a 60°, i són aplanades en {0001}; també en forma de masses laminars o foliades, formant nòduls, crostes i recobriments. La seva duresa a l'escala de Mohs és 2.
Segons la classificació de Nickel-Strunz, la brugnatel·lita pertany a «05.DA: Carbonats amb anions addicionals, amb H₂O, amb cations de mida mitjana» juntament amb els següents minerals: dypingita, hidromagnesita, giorgiosita, widgiemoolthalita, artinita, indigirita, clorartinita, otwayita, zaratita, kambaldaïta, cal·laghanita, claraïta, hidroscarbroïta, scarbroïta, caresita, quintinita, charmarita, stichtita-2H, clormagaluminita, hidrotalcita-2H, piroaurita-2H, zaccagnaïta, comblainita, desautelsita, hidrotalcita, piroaurita, reevesita, stichtita i takovita.

## Formació i jaciments

La brugnatel·lita és un producte d'alteració hidrotermal en serpentinita, revestint esquerdes juntament amb un altre espècies minerals riques en magnesi. Va ser descoberta a mina d'asbest Crestùn, a Ciappanico (Província de Sondrio, Llombardia, Itàlia). També ha estat descrita a Àustria, el Canadà, Corea del Nord, els Estats Units, altres indrets d'Itàlia, el Japó, el Marroc, Noruega, Nova Zelanda, el Regne Unit, la República Txeca i Suècia.
Sol trobar-se associada a altres minerals com: crisòtil, artinita, hidromagnesita, piroaurita, magnesita, brucita i aragonita.

## Referències

* 1 2 3 «Brugnatellite» (en anglès). Mindat. [Consulta: 28 maig 2017].
* 1 2 «Brugnatellite» (en anglès). Handbook of Mineralogy. Arxivat de l'original el 15 de juliol 2012. [Consulta: 28 maig 2017].
Supergrup de la hidrotalcita :
# Brugg

Brugg és un municipi del cantó d'Argòvia (Suïssa), cap del districte de Brugg.

## Fills il·lustres

* Friedrich Theodor Froemlich (1803-1836), compositor musical.

## Enllaços externs

* Web oficial del municipi
Brugg en Alemany, Francès o Italià al Diccionari històric de Suïssa.
# Boost (biblioteca C++)

Boost és un conjunt de biblioteques per al llenguatge de programació C++ que ofereix suport per a tasques i estructures com ara àlgebra lineal, generació de nombres pseudoaleatoris, multiprocés, processament d'imatges, expressions regulars i proves d'unitats. Conté 164 biblioteques individuals (a partir de la versió 1.76).
Totes les biblioteques de Boost tenen llicència sota la llicència de programari Boost, dissenyada per permetre que Boost s'utilitzi tant amb projectes de programari lliure com propietari. Molts dels fundadors de Boost formen part del comitè d'estàndards de C++, i s'han acceptat diverses biblioteques de Boost per incorporar-les a l'Informe tècnic de C++ 1, l'estàndard C++ 11 (per exemple, punters intel·ligents, thread, regex, aleatori, proporció, tupla) i l'estàndard C++17 (per exemple, sistema de fitxers, qualsevol, opcional, variant, string_view).
La comunitat Boost va sorgir al voltant de 1998, quan es va publicar la primera versió de l'estàndard. Ha crescut contínuament des de llavors i ara juga un paper important en l'estandardització de C++. Tot i que no hi ha cap relació formal entre la comunitat Boost i el comitè d'estandardització, alguns dels desenvolupadors estan actius en ambdós grups.

## Disseny

Les biblioteques estan dirigides a una àmplia gamma d'usuaris de C++ i dominis d'aplicacions. Van des de biblioteques de propòsit general com la biblioteca de punters intel·ligents, fins a abstraccions del sistema operatiu com Boost FileSystem, fins a biblioteques adreçades principalment a altres desenvolupadors de biblioteques i usuaris avançats de C++, com la metaprogramació de plantilles (MPL) i la creació de llenguatge específic de domini (DSL). (Proto).
Per tal de garantir l'eficiència i la flexibilitat, Boost fa un ús extensiu de plantilles. Boost ha estat una font d'extensos treballs i investigacions sobre programació genèrica i metaprogramació en C++.
La majoria de les biblioteques de Boost es basen en capçaleres, consisteixen en funcions i plantilles en línia i, per tant, no cal que es construeixin abans del seu ús. Algunes biblioteques Boost coexisteixen com a biblioteques independents.

## Referències

* ↑ «List of Boost libraries» (en anglès).
* ↑ «Boost Software License» (en anglès). www.boost.org. [Consulta: 6 gener 2022].
* ↑ «Library Technical Report» (en anglès). JTC1/SC22/WG21 - The C++ Standards Committee, 02-07-2003. [Consulta: 1r febrer 2012].
* ↑ «A Threading API for C++» (en anglès).
* ↑ «StackOverflow.com site» (en anglès).
* ↑ «Asio web site» (en anglès).
* ↑ «Spirit web-site» (en anglès).
# Cabàlia

Cabàlia (en llatí Cabalia, en grec antic Καβαλία) va ser un districte o territori de l'Àsia Menor poblat pels Cabalis.
Estrabó parla de la la dificultat de situar exactament aquesta i algunes altres parts d'Àsia, en part perquè els romans no feien les seves divisions polítiques segons els pobles, sinó que van adoptar un principi poc conegut per determinar el seu Conventus Juridici. Plini el Vell situa Cabàlia a l'interior de Lícia, i anomena les tres ciutats més importants: Enoanda, Balbura i Bubon. Claudi Ptolemeu també assigna les mateixes tres ciutats a Carbàlia, que evidentment hauria de ser Cabàlia.

## Referències

* ↑ Plini el Vell. Naturalis Historia, V, 27
* ↑ Claudi Ptolemeu. Geographia, V, 3
* ↑ «ToposText - Ancient Texts for Geography» (en anglès). [Consulta: 11 agost 2018].
* ↑ Smith, William (ed.). «Cabalis». Dictionary of Greek and Roman Geography (1854). [Consulta: 27 agost 2022].
# Braçac (Tarn)

* Per a altres significats, vegeu «Brassac (desambiguació)».
Braçac (en francès Brassac) és un municipi francès del departament del Tarn, sotsprefectura de Castres, a la regió d'Occitània. Està situat a 500 metres sobre el nivell del mar, a la vall del riu Agoût (Agut). És la capital del cantó de Brassac, a la comarca del Brassaguès (Brassagais), que està format, a més, per Lo Bèç, Cambonés, Castèlnòu de Braçac i Lo Marnhès. L'any 2006 tenia 1.482 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 1.578 | 1.611 | 1.629 | 1.671 | 1.539 | 1.427 | 1.482 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1960-2001 | Max Caminade | Divers droite |
| 2001- | Damien Cros | |

## Referències

* ↑ Toponímia occitana
# Burgdorf

Burgdorf (Berthoud en francès) és un municipi del cantó de Berna (Suïssa), cap del districte de Burgdorf.

## Personatges il·lustres

* Emil Theodor Kocher (1841-1917) cirurgià, Premi Nobel de Medicina o Fisiologia de l'any 1909.
# Bébé est myope

Bébé est myope és una pel·lícula muda francesa escrita i dirigida per Louis Feuillade i estrenada el desembre de 1911.
Aquesta pel·lícula forma part de la sèrie Bébé.

## Repartiment

* René Dary : Bébé (com Clément Mary)
* Renée Carl : Madame Labèbe, la mama

## Notes

* ↑ Louis Feuillade, cineartistes.com
# Bébé est perplexe

Bébé est perplexe és una pel·lícula muda francesa escrita i dirigida per Louis Feuillade i estrenada el 22 de novembre de 1912.
Aquesta pel·lícula forma part de la sèrie Bébé.

## Repartiment

* René Dary : Bébé (com Clément Mary)
* Renée Carl : Madame Labèbe, la mama

## Notes

* ↑ Bébé est perplexe, bifi.fr
# Bébé est neurasthénique

Bébé est neurasthénique o Bébé fait de la neura és una pel·lícula muda francesa escrita i dirigida per Louis Feuillade i estrenada el desembre de 1911.
Aquesta pel·lícula forma part de la sèrie Bébé.

## Repartiment

* René Dary : Bébé (com Clément Mary)
* Renée Carl : Madame Labèbe, la mama

## Notes

* ↑ Bébé est neurasthénique, bifi.fr
# Cosme Prenafeta García

Cosme Prenafeta García (Hospitalet de Llobregat, 9 de desembre de 1971) és un exjugador de voleibol català. Va començar a jugar a voleibol a l'edat de 12 anys i, després de passar per Bombers i Andorra, l'any 1992 fitxa per Club Voleibol Almeria on jugaria fins al 2005. Allà hi aconseguiria 8 Superlligues, 5 Copes del Rei i el subcampionat de la CEV Chammpions League.
Tot i anunciar la seva retirada el 2005, va fitxar per Club Voleibol Barcelona per aconseguir que pugessin a la Superlliga i, una vegada aconseguit el 2008, es retira definitivament.
A finals del 2011 decideix obrir a Almeria un negoci de nutrició i dietètica.
A principis del 2014 decideix que es va retirar massa jove i fitxa pel Club Voleibol Melilla, equip de primera divisió nacional, amb què es proclama campió de lliga en segona posició del campionat d'Espanya i l'ascens a superlliga 2.

## Internacional

Comença a jugar partits amb la selecció espanyola el 1991, arribant a jugar en un total de 186 partits. En els seus èxits amb la selecció es troben un cinquè lloc al Campionat d'Europa d'Alemanya de 2003, un novè lloc al Campionat del Món del Japó el 1998, sisè a la Copa del Món del Japó el 1998 i novè als Jocs Olímpics de Sydney el 2000.

## Entrenador

Després de la seva retirada definitiva, va ingressar com a entrenador dels juvenils del club Mintonette d'Almeria, aconseguint el Campionat d'Andalusia de voleibol, i després el Campionat d'Espanya en dues oportunitats.
El novembre de 2022 fou condemnat a dos anys de presó per dos delictes d'agressió sexual comesos contra dues jugadores del Club Voleibol Almeria, on feia d'entrenador.

## Referències

* ↑ «Cosme Prenafeta decide su retirada». El Día, 13-04-2005. [Consulta: 20 gener 2013].
* ↑ «Prenafeta trabajará por el voley catalán». FC Barcelona, 08-04-2008. [Consulta: 20 gener 2013].
* ↑ «Prenafeta, al servicio del deportista». El Almería, 29-11-2011. [Consulta: 20 gener 2013].
* ↑ «Carta abierta a Cosme Prenafeta». FmVoley. Arxivat de l'original el 21 de maig de 2006. [Consulta: 20 gener 2013].
* ↑ Prenafeta hace campeón a Mintonette, La Voz de Alméría, 23 de març de 2015
* ↑ Puso en el mapa a Cajamar Mintonette, La Voz de Almería, 4 de juny de 2016
* ↑ «Cosme Prenafeta, condenado a dos años de cárcel por abusos sexuales». Marca, 04-11-2022 [Consulta: 5 novembre 2022].
# De espaldas a la puerta

De espaldas a la puerta és una pel·lícula policíaca espanyola de 1959, dirigida per José María Forqué i protagonitzada per Emma Penella, Amelia Bence i Luis Prendes, com a artistes principals. Va formar part de la selecció oficial del Festival Internacional de Cinema de Sant Sebastià 1960.

## Argument

Patricia marxa del seu poble per a buscar-se la vida a la gran ciutat. Allí troba treball com a ballarina al local "La ratonera de oro", club regentat per Doña Luisa. Un dia és salvatgement agredida i ha de ser urgentment operada. Són cridats per a ser interrogats com a sospitosos una àmplia gama, entre ells les seves companyes Lola i Lidia. Mentrestant, l'inspector Enrique Simón encarregat del cas, amb el seu ajudant Arévalo, interroga tots els seus companys utilitzant un truc: els fa creure que Patricia va veure a la persona que la va apunyalar per l'esquena.

## Repartiment

* Emma Penella - Lola
* Amelia Bence - Lidia
* Luis Prendes - Enrique Simón
* Elisa Loti - Patricia
* La Chunga
* José María Vilches - Tonio
* José Marco Davó - Barea
* José Luis López Vázquez - Arévalo
* Carlos Mendy - Perico
* Félix Dafauce - Doctor Ponce
* Adriano Domínguez - Fermín
* Mariano Azaña - Alvarito
* Carmen Bernardos
* Marisa Núñez
* María del Valle - Amanda
* María Luisa Merlo - Lucky
* Ágata Lys - Princesa
* Enrique Cerro
* Ángela Tamayo - Angelita
* Rafael Corés
* Pilar Muñoz
* María Belén
* Antonio Burgos
* Manuel Insúa
* Maruja Vico
* Lola Lemos
* Ángel Terrón
* Sergio Mendizábal
* Tomás Simon
* Mara Goyanes
* Margarita Gil
* Celia Foster
* Victorico Fuentes
* Pilar Caballero
* Luis Peña - Luis
* Irene López Heredia - Luisa
* Manuel Alexandre

## Referències

* ↑ España, Rafael de. Directory of Spanish and Portuguese film-makers and films (en anglès). Greenwood Press, 1994, p. 263.
* ↑ De espaldas a la puerta, El País, 20 de juny de 1994
* ↑ Pel·lícules a la selecció de 1960 al web del Festival
* ↑ De espaldas a la puerta a decine21.com
# Benjamín Oltra y Martín de los Santos

Benjamín Oltra y Martín de los Santos (Aranjuez, 1946) és un sociòleg espanyol.
És doctor en Economia, especialitat de Sociologia, per la Universitat Autònoma de Barcelona. Ha sigut docent a la Complutense i l'Autònoma, i des del 1987 és Catedràtic en la Universitat d'Alacant.
Ha treballat temes d'investigació sociològica com la cultura, les civilitzacions, els sistemes socials i la teoria sociològica.

## Referències

* 1 2 3 Gran enciclopedia de la Comunidad Valenciana, 2005. ISBN 84-87502-47-4.